Hotărârea Tribunalului din 30 aprilie 2025 – Kivikoski ș.a./Consiliul
(Cauza T-202/23)1
[„Funcție publică – Funcționari – Promovare – Exercițiul de promovare 2022 – Decizie de a nu îl promova pe reclamant în gradul AST 8 – Acțiune în anulare – Interesul de a acționa – Demonstrarea perspectivei de a fi promovat – Admisibilitate – Articolul 6 alineatul (2) din statut – Coeficienții de multiplicare de referință – Articolul 45 alineatul (1) din statut – Compararea meritelor”]
Limba de procedură: franceza
Părțile
Reclamanți: Ville Kivikoski (Wezembeek-Oppem, Belgia), Ottavia Maffia (Bruxelles, Belgia), Peter Pristovnik (Bruxelles) (reprezentanți: N. de Montigny, avocată)
Pârât: Consiliul Uniunii Europene (reprezentanți: M. Bauer și I. Demoulin, agenți)
Obiectul
Prin acțiunea lor formulată în temeiul articolului 270 TFUE, reclamanții solicită anularea deciziei Consiliului Uniunii Europene din 13 iulie 2022 de a nu îi promova în gradul AST 8 în cadrul exercițiului de promovare 2022.
Dispozitivul
Anulează decizia Consiliului Uniunii Europene din 13 iulie 2022 de a nu îi promova pe domnul Ville Kivikoski, pe doamna Ottavia Maffia și pe domnul Peter Pristovnik în gradul AST 8 în cadrul exercițiului de promovare 2022.
Obligă Consiliul la plata cheltuielilor de judecată.
____________
1     JO C 205, 12.6.2023.